Document ID: 31997R2191

Ir-Regolament tal-Kunsill (KEFA, KE, Euratom) Nru 2191/97
tat-30 ta' Ottubru 1997
li jemenda r-Regolament (Euratom, KEFA, KEE) Nru 549/69 li jistabbilixxi l-kategoriji ta' uffiċjali u impjegati oħra tal-Komunitajiet Ewropej li għalihom id-dispożizzjonijiet ta' l-Artikolu 12, it-tieni paragrafu ta' l-Artikolu 13 u l-Artikolu 14 tal-Protokoll dwar il-Privileġġi u Immunitajiet tal-Komunitajiet japplikaw
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej, u b'mod partikolari l-ewwel paragrafu ta' l-Artikolu 28 tiegħu,
Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej, u b'mod partikolari l-Artikoli 16 u 22 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Wara li kkunsidra l-opinjoni tal-Qorti tal-Ġustizzja [2],
Wara li kkunsidra l-opinjoni tal-Qorti ta' l-Awdituri [3];
Billi r-Regolament (Euratom, KEFA, KEE) Nru 549/69 [4], għandu jiġi emendat sabiex iqis dawn ir-Regolamenti li ġejjin:
- Regolament tal-Kunsill (KEFA, KEE, Euratom) Nru 2274/87 tat-23 ta' Ġunju 1987 li jdaħħal miżuri speċjali sabiex itemm is-servizzi ta' impjegati temporanji tal-Komunitajiet Ewropej [5],
- Regolament tal-Kunsill (KEE) Nru 1857/89 tal-21 ta' Ġunju 1989 li jdaħħal miżuri speċjali u temporanji sabiex itemm is-servizzi ta' impjegati temporanji tal-Komunitajiet Ewropej [6],
- Regolament tal-Kunsill (KEFA, KEE, Euratom) Nru 2688/95 tas-17 ta' Novembru 1995 li jdaħħal miżuri speċjali sabiex itemm is-servizzi ta' uffiċjali fil-Komunitajiet Ewropej, bħala konsegwenza ta' l-adeżjoni ta' Awstrija, Finlandja u Svezja [7],
- Regolament tal-Kunsill (KEFA, KEE, Euratom) Nru 2689/95 tas-17 ta' Novembru 1995 li jdaħħal miżuri speċjali sabiex itemm is-servizzi ta' impjegati temporanji fil-Komunitajiet Ewropej [8], bħala konsegwenza ta' l-adeżjoni ta' Awstrija, Finlandja u Svezja,
ADOTTAT DAN IR-REGOLAMENT:
Artikolu 1
"(l) dawk li huma intitolati għar-rimunerazzjoni stabbilit fil-każ tat-temm tas-servizz taħt l-Artikolu 4 tar-Regolament (Euratom, KEFA, KEE) Nru 2274/87 [9],
(m) dawk li huma intitolati għar-rimunerazzjoni stabbilit fil-każ tat-temm tas-servizz taħt l-Artikolu 3 tar-Regolament (KEE) Nru 1857/89 [10],
(n) dawk li huma intitolati għar-rimunerazzjoni stabbilit fil-każ tat-temm tas-servizz taħt l-Artikolu 4 tar-Regolament (KE, KEFA, Euratom) Nru 2688/95 [11],
(o) dawk li huma intitolati għar-rimunerazzjoni stabbilit fil-każ tat-temm tas-servizz taħt l-Artikolu 4 tar-Regolament (KE, KEFA,Euratom) Nru 2689/95 [12],"
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu jgħodd, rigward kull inċiż miżjud minn l-Artikolu 1, mid-data tad-dħul fis-seħħ ta' kull Regolament riferuti għalihom rispettivament.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmula fil-Lussemburgu, fit-30 ta' Ottubru 1997.

Labels: 10
9
15